เปิดโบนัสหน่วยงานรัฐวิสาหกิจ ปี 62 “ปตท.” มาอันดับ 1 จ่ายหนัก 7.5 เท่า!
เปิดโบนัสหน่วยงานรัฐวิสาหกิจ ปี 2562 "ปตท." มาอันดับ 1 จ่ายหนัก 7.5 เท่า! นำส่งรายได้เข้ารัฐ 29,198 ล้านบาท
เปิดโบนัสหน่วยงานรัฐวิสาหกิจ ปี 2562 "ปตท." มาอันดับ 1 จ่ายหนัก 7.5 เท่า! นำส่งรายได้เข้ารัฐ 29,198 ล้านบาท
25 ธ.ค. 2562

ผู้สื่อข่าวรายงานว่า มีการเปิดเผยข้อมูลอัตราการจ่ายโบนัสของหน่วยงานรัฐวิสาหกิจ ประจำปี 2562 เบื้องต้นมีรายงานอ้างว่า บริษัท ปตท. จำกัด(มหาชน) มีการจ่ายโบนัสให้กับพนักงานสูงสุด ถึง 7.5 เท่าของเงินเดือน เท่ากับปี 2561 ซึ่งในปีงบประมาณ 2562 ปตท. นำส่งรายได้เข้ารัฐมากเป็นอันดับ 2 คือ 29,198 ล้านบาท  ขณะที่ บริษัท ท่าอากาศยานไทย จำกัด(มหาชน) หรือ ทอท.  ปีนี้ที่ประชุมคณะกรรมการ (บอร์ด) ทอท. มีมติเห็นชอบจ่ายโบนัสพนักงาน ในอัตรา 7.25 เท่าของเงินเดือน ลดลงจากปีก่อนซึ่งอยู่ที่ 7.75 เท่าของเงินเดือน โดยให้เหตุผลในการจ่ายโบนัสลดลงว่า เพื่อคงสัดส่วนผลประโยชน์ของผู้ถือหุ้นให้อยู่ในระดับเดิมเช่นเดียวกับผลประโยชน์ของพนักงาน  และ ทอท.จะต้องลงทุนอีกมากในอนาคต จึงต้องการให้พนักงานมีส่วนร่วมกับความก้าวหน้าขององค์กรด้วย  ทั้งนี้ เรียงตามลำดับดับหน่วยงานรัฐวิสาหกิจตามอัตราการจ่ายโบนัส ได้ดังนี้

 
บริษัท ปตท. จำกัด(มหาชน) จ่ายโบนัส 7.5 เท่าของเงินเดือน โดยในปีงบประมาณ 2562 ปตท. นำส่งรายได้เข้ารัฐมากเป็นอันดับ 2 คือ 29,198 ล้านบาท
บริษัท ท่าอากาศยานไทย จำกัด(มหาชน) หรือ ทอท. จ่ายโบนัส 7.25 เท่าของเงินเดือน รวมเป็นเงินกว่า 1,957 ล้านบาท ในปีงบประมาณ 2562 ทอท. นำส่งรายได้แผ่นดินคิดเป็นเงินกว่า 10,500 ล้านบาท
ธนาคารออมสิน จ่ายโบนัส 7 เท่าของเงินเดือน นำส่งรายได้เข้ารัฐในปีงบประมาณ 2562 กว่า 16,000 ล้านบาท
ธนาคารอาคารสงเคราะห์ (ธอส.) จ่ายโบนัส 7 เดือน โดยในปีงบประมาณ 2562 นำส่งรายได้เข้ารัฐด้วยจำนวนเงิน 5,646 ล้านบาท
การทางพิเศษแห่งประเทศไทย (กทพ.) จ่ายโบนัส 5 เท่าของเงินเดือน
บริษัท วิทยุการบินแห่งประเทศไทย จำกัด จ่ายโบนัส 4 เท่าของเงินเดือน
สำนักงานสลากกินแบ่งรัฐบาล จ่ายโบนัส 3.75 เท่าของเงินเดือน นำส่งรายได้เข้ารัฐมากที่สุดในปีงบประมาณ 2562 คิดเป็นเงิน 41,916 ล้านบาท
การไฟฟ้าส่วนภูมิภาค (กฟภ.) จ่ายโบนัส 2 เท่าของเงินเดือน นำส่งรายได้เข้ารัฐในปีงบประมาณ 2562 เป็นเงิน 10,903 ล้านบาท
 
ทั้งนี้ ข้อมูลดังกล่าวเป็นการรวบรวมจากแหล่งข่าว ที่ได้รายงานอัตราการจ่ายโบนัส ประจำปี 2562 จึงอาจมีการเปลี่ยนแปลง